《寿宪使江寺簿八首以座右公廉勤谨忠信和缓八字为韵 其八》
宋代·程公许

缓有用有体，事须明眼看。用欲行而宜，体则偏于缓。

射审固而发，斯理一以贯。仁静寿可占，巧历那得算。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。